Brandstigting, intimidasie by Vaaldriehoekkampus – praag.co.za
Volgens hom het bestuur geen ander opsie as om aktiwiteite op die kampus te staak nie, nadat betogers eiendom beskadig het en personeel en studente geïntimideer het. Daar was ook verskeie voorvalle van brandstigting. Die veiligheid van personeel en studente bly 'n prioriteit vir die NWU, het hy gesê.
Jacobs sê 'n voorgestelde massavergadering sal vanoggend gehou word buite die hoofhek van die Vaaldriehoekkampus. Studente gaan glo 'n memorandum van griewe aan die bestuur oorhandig.
Volgens Jacobs was daar verskeie pogings gister om aktiwiteite by die NWU se Mafikengkampus te ontwrig. Sekuriteit het egter hierdie pogings in die wiele gery.
'n Groot aantal studente het voortgegaan met klasse en toetse voltooi. Jacobs sê die polisie is op 'n hoë gereedheidsgrondslag vandag na inligting bekom is wat daaropdui dat die betogers sal probeer om die kampus te sluit.
Hy sê die NWU sal voortgaan met hulle benadering om nie onlusmakers te duld nie. Aktiwiteite voortgaan soos normaal op die NWU se Potchefstroomkampus.
Skrywer praagGepubliseer op 18 Oktober 2016 Kategorieë Nuus, Suider-AfrikaSleutelwoord brandstigting, kampus, NWU, onluste, oproer, Vaaldriehoek